Diari Oficial de la Generalitat Valenciana


Sumari del DOGV 8335, del 10-07-2018 (2018/6755)

Extracte de la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2018 les ajudes de rehabilitació d'habitatges situats en edificis de tipologia residencial col·lectiva, dins del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8335

Data del DOGV
:   10-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6755


Data del document
:   05-07-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Extracte

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

Extracte de la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2018 les ajudes de rehabilitació d'habitatges situats en edificis de tipologia residencial col·lectiva, dins del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021. [2018/6755]  
BDNS (identif.): 407346.  
De conformitat amb el que preveuen els articles 17.3.b i 20.8.a, de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Objecte   
Convocar per a l'exercici 2018 les subvencions regulades en l'Ordre 6/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de les ajudes de rehabilitació d'habitatges situats en edificis de tipologia residencial col·lectiva, dins del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021.  
  
  
Segon. Bases reguladores  
Les bases reguladores es contenen en l'Ordre 6/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven bases reguladores de les ajudes de rehabilitació d'habitatges situats en edificis de tipologia residencial col·lectiva, dins del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021, publicada en el Diari Oficial de la Generalitat Valenciana de data 28 de juny de 2018.   
  
Tercer. Finançament de les ajudes  
El finançament de les ajudes regulades en l'esmentada Ordre es farà amb càrrec al capítol VII i a l'aplicació pressupostària 31.27.55.990.50.7 de la línia S8287000, «Pla estatal d'habitatge 2018-2021», dels Pressupostos de la Generalitat 2018 amb l'aportació de la Generalitat de la dita línia.  
La quantia total màxima de les ajudes a concedir en l'exercici 2018 serà inicialment de 1.000.000,00 euros. No obstant això, d'acord amb l'article 58, apartat 2,a) i 2,b) del Reglament de la Llei 38/2003, de 17 de novembre, general de subvencions, es preveu que la dita quantia puga incrementar-se per mitjà de l'aportació de fons finalistes procedents del Ministeri de Foment, a l'empara del que establix el Reial decret 106/2018, de 9 de març, pel qual es regula el Pla estatal d'habitatge 2018-2021, i el conveni de col·laboració entre el Ministeri de Foment i la Comunitat Valenciana per a l'execució del dit pla, actualment en tramitació, fins a arribar a un import d'1.250.000,00 euros. L'efectivitat de la quantia addicional, queda condicionada, per tant, a la subscripció del dit conveni i a la disponibilitat efectiva del crèdit en un moment anterior a la resolució de la concessió de les subvencions.  
  
  
Quart. Parts beneficiàries i procediment de concessió de les ajudes  
  
1. Les persones propietàries o arrendatàries d'habitatges en edificis de tipologia residencial col·lectiva, així com les administracions públiques i altres entitats de dret públic que siguen propietàries d'habitatges a rehabilitar i les rehabiliten.   
2. El procediment de concessió de les ajudes serà el de concurrència competitiva.  
  
  
  
Cinqué. Termini i forma de presentació de sol·licituds  
1. El termini per a la presentació de la sol·licitud d'ajuda s'iniciarà l'endemà de la publicació d'aquesta resolució de convocatòria en el Diari Oficial de la Generalitat Valenciana i finalitzarà el dia 6 d'agost de 2018, inclusivament. L'incompliment del termini de sol·licitud determinarà automàticament l'exclusió de la convocatòria.  
2. El procediment de tramitació serà telemàtic, i es realitzarà segons s'estableix en la base dotzena de l'Ordre 6/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de les ajudes de rehabilitació d'habitatges situats en edificis de tipologia residencial col·lectiva, dins del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021.  
3. La presentació telemàtica de la sol·licitud es realitzarà mitjançant el formulari disponible en la seu electrònica de la Generalitat corresponent a aquest tràmit.  
  
Sisé. Criteris de valoració de les sol·licituds  
Les sol·licituds presentades es baremaran d'acord amb el que disposa la base tretzena de l'Ordre 6/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven bases reguladores de les ajudes de rehabilitació d'habitatges situats en edificis de tipologia residencial col·lectiva, dins del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021.  
  
  
València, 5 de juliol de 2018.- La consellera d'Habitatge, Obres Públiques y Vertebració del Territori: María José Salvador Rubert.